इडली
इडली का दक्षिण भारतीय खानपान में लंबा इतिहास है। इसका उल्लेख शिवकोटि आचार्य के कन्नड़ प्रलेख में ९२० में मिलता है, और पता चलता है, कि यह व्यंजन केवल उड़द दाल के पिसे घोल के किण्वन से ही बनता था। चवुंदराय-द्वितीय, प्राचीनतम कन्नड़ विश्वकोष लोकोप्कार के रचयिता सं.१०२५ में वर्णन करते हैं: इडली बनाने की विधी। काली उड़द दाल को छाछ में भिगोने के बाद, बारीक पीस लें और उसमें दहि का साफ़ पानी और मसाले मिला लें। फिर उसे भाप में पका लें। कन्नड़ राजा एवं ज्ञानी सोमेश्वर तृतीय वर्तमान कर्नाटक में राज्य करता था। उसने भी अपने बनाए विश्वकोष में इडली को स्थान दिया है। यह कोष उसने मानसोल्लास नाम से ११३० ई० में बनाया था। इसमें चावल को मिलाने का कोई ज्ञात इतिहास सत्रहवीं शताब्दी तक नहीं मिलता है। बाद में खोजा गया होगा, कि चावल मिलाने से किण्वन की प्रक्रिया गति पकड़ती है। हालांकि तब के बताए कुछ समाग्री अंश बदल गए हैं, फिर भी पाक विधि वही है।.
वोदका
होरिल्का (), "वोडका" के लिए यूक्रेनी शब्द है। यह शब्द यूक्रेनी शब्द "горіти" से आया है जिसका अर्थ "जलना" है।होरिल्का शब्द का प्रयोग यूक्रेनी भाषा में एक सामान्य अर्थ में कर सकते हैं जिसका अर्थ चांदनी, व्हिस्की या अन्य कड़े अल्कोहोल से है।पूर्व स्लाव लोगों में, "होरिल्का" शब्द का प्रयोग वोडका के यूक्रेनी मूल को सिद्ध करने के लिए किया जाता रहा है, उदाहरण के लिए, निकोलाय गोगोल के ऐतिहासिक उपन्यास "तारस बल्बा" में : "हमारे लिये बहुत ज्यादा होरिल्का लाओ लेकिन किशमिश के साथ वाली रुचिकर या किसी दूसरी चीज के साथ नहीं बल्कि- हमारे लिये विशुद्ध होरिल्का लाओ, हमें आत्मा प्रेरक पेय दो जो हमें खुश, मस्त और उन्मत्त बना दे." एक "पर्टसिवका" या "होरिल्का ज़ पर्ट्सेम" (पेप्पर वोडका) एक वोडका है जिसमें एक प्रकार की कड़वाहट पाने के लिये शिमला मिर्च का पूरा फल बोतल में डाल देते हैं। होरिल्का अक्सर शहद, पुदिना या दूध से भी बनाये जाते हैं, अन्य मूल के वोडका की कोई विशिष्टता नहीं है। कुछ का दावा है कि होरिल्का, सामान्य रशियन वोडका से और ज्यादा कड़ी और मजेदार हैं।